রাজ্য সরকারি কর্মীদের জন্য ‘অ্যাড হক’ বোনাসের ঘোষণা

কলকাতা: সরকারি কর্মীদের (Government Employees) জন্য ‘অ্যাড হক’ বোনাসের (WB Govt Employees Bonus) ঘোষণা করল রাজ্য।মঙ্গলবার বিজ্ঞপ্তি দিয়ে জানানো হয়েছে, যে সরকারি কর্মীদের বেতন মাসে ৪৪ হাজার টাকার মধ্যে, তারাই চলতি অর্থবর্ষে এই বোনাস পাবেন। নবান্নের তরফে জানানো হয়েছে, কর্মচারীরা পুরনো বেতন কাঠামো বা নতুন কাঠামোয় থাকুক না কেন, বোনাস দেওয়ার সর্বোচ্চ সীমা হচ্ছে ৪৪,০০০ টাকা।

আরও পড়ুন: বিশ্বভারতীর নতুন উপাচার্য প্রবীর কুমার ঘোষ

মঙ্গলবার নবান্নের তরফে বিজ্ঞপ্তি জারি করে ঘোষণা করা হয়েছে, হিন্দু কর্মীরা দুর্গাপুজোর আগে, মুসলিম কর্মীরা ইদের আগে আগে পাবেন টাকা। পেনশনভোগীরাও বোনাস পাবেন । যে সকল যে কর্মীদের মাসিক বেতন ৪৪ হাজার টাকার মধ্যে, তাঁরা ৬,৮০০ টাকা পাবেন। ২০১৯ সালের পশ্চিমবঙ্গ সরকারি কর্মীদের বেতন এবং ভাতা পর্যালোচনা নীতি মেনে এই বোনাস দেওয়া হবে। এর মধ্যে বাড়ি ভাড়া, চিকিৎসার খরচ বা ভর্তুকি বাবদ কোনও ভাতা যুক্ত নয়। ২০২৫ সালের ৩১ মার্চের পরে যাঁদের বেতন ৪৪ হাজার টাকা ছাড়িয়ে যাবে, তাঁরাও এই বোনাসের আওতায় পড়বেন না। ২০২৪-২৫ অর্থবর্ষে যে সব কর্মীরা টানা ৬মাস কাজ করেছেন তাঁরই এই ‘অ্যাড হক’ বোনাস পাবেন। তাঁদের ক্ষেত্রেও মাসিক বেতন ৪৪ হাজার টাকার মধ্যে হতে হবে। যে অস্থায়ী কর্মীরা ২০২৪-২৫ অর্থবর্ষে ১২০ দিন কাজ করেছেন, তাঁরাও এই বোনাস পাবেন।

অন্য খবর দেখুন